ISU Bihor a anunţat marţi că s-a intervenit pentru salvarea a doi fraţi care au rămas blocaţi într-un autoturism. Incidentul a fost semnalat chiar de mama celor doi copii.
"Femeia ieşise, timp de câteva minute, din autoturism, pentru a cumpăra medicamente, uitând cheile în interior, răstimp în care, cei mici se jucaseră, blocând accidental portierele", au transmis pompierii, potrivit ebihoreanul.ro.
La faţa locului au ajuns pompierii Detaşamentului 1 Oradea, care utilizând mai multe accesorii din dotare au spart cu grijă geamul din dreapta faţă, reuşind apoi să deblocheze maşina şi să-i predea în siguranţă pe cei doi copii mamei lor.